Д.Оюунсүрэн

Овог нэр: Д.Оюунсүрэн

Боловсрол: МУИС-ОУХДС, олон улсын харилцаа, Англи-орос хэлний орчуулагч, Франц судлал

Ажил мэргэжил: МУИС-ОУХНУС-ийн ахлах багш 

Олонд танигдсан үйл: Хүний заяагдмал эрхийг хамгаалахын төлөө цаазаар авах ял, эрүүдэн шүүхийн эсрэг тодорхой асуудлаар үндэсний хэмжээнд нөлөөллийн ажлуудад идэвхийлэн оролцож, бүс нутаг, олон улсын хэмжээнд шударга бусаар хоригдож буй хүмүүсийн төлөө захидал, уриалгад нэгдэж, байр сууриа илэрхийлэн, орон нутгийн буюу өөрийн ажиллаж, амьдран буй орчинд зөрчигдөж буй эрхийн төлөө тууштай тэмцэгч.

Хүний эрхийн төлөө тэмцсэн үйл хэрэг:

Тэрээр нэр бүхий байгууллагуудын үйл ажиллагаанд оролцож, түүгээр дамжуулан хүний эрхийг хамгаалах ажилд хүчин зүтгэхээс гадна МУИС-ийн бүтцийн өөрчлөлтийн эсрэг, ОУХНУС-ийг авч үлдэхийн төлөө тэмцэлд багш, оюутнуудаа манлайлан оролцож, тэдний ажиллах, сурах эрхийг хангасан нэгэн. Мөн хүний эрхийг хамгаалахын төлөө олон улсын түвшинд дуугарч, хэвлэл мэдээллийн хэрэгслүүдэд байр сууриа илэрхийлсээр ирсэн.

Одоо ч, цаашид ч тэр, хүний эрхийг санаатай болон санамсаргүйгээр зөрчихгүй байх гарц нь нийт иргэний болон шүүх, цагдаа, төрийн үйлчилгээний байгууллагуудын албан хаагчид, хэвлэл мэдээллийн ажилтнуудаас эхлээд төр, засгийн удирдлагуудын хүний эрхийн тухай боловсролыг дээшлүүлэх гэж үздэг. Ингэхдээ системтэйгээр буюу ерөнхий боловсролоос дээд боловсрол хүртэл, ажлын байран дээр тогтмол, тасралтгүй сургалт-нөлөөллийн ажлуудыг зохион байгуулах нь зүйтэй гэж тэрээр үзэж байна.

Эх сурвалж: VIP76.mn | Хүний эрхийг хамгаалах үйлсэд хүчин зүтгэж байна